KLASA: 112-03/13-01/1247

URBROJ: 534-06-1-1/1-13-2

Zagreb, 05. rujna 2013.

Na temelju članka 61. stavka 2. Zakona o državnim službenicima („Narodne novine“, broj 92/05, 107/07, 27/08, 49/11, 150/11, 34/12, 49/12, 37/13 i 38/13) ministar zdravlja raspisuje

#  O G L A S

**za prijam službenika u državnu službu**

**na određeno vrijeme u Ministarstvo zdravlja**

**I. UPRAVA ZA ZAŠTITU ZDRAVLJA**

 Sektor za inspekcijske poslove

 Služba za inspekciju krvi, tkiva i stanica

  **1. viši inspektor** – 1 izvršitelj/ica (red. br. sist. 124.- zamjena za bolovanje)

 Stručni uvjeti:

* završen preddiplomski i diplomski sveučilišni studij ili integrirani preddiplomski i diplomski sveučilišni studij medicine, dentalne medicine, farmacije, biologije ili molekularne biologije
* četiri godine radnog iskustva na odgovarajućim poslovima
* položen državni stručni ispit
* znanje engleskog jezika

 - znanje rada na osobnom računalu

 Opis oslova

 Obavlja neposredno najsloženije poslove nadzora nad primjenom zakona i podzakonskih propisa kao i nadzor nad stručnim radom zdravstvenih ustanova koje obavljaju djelatnost iz područja nadležnosti Službe, zdravstvenih radnika te privatnih zdravstvenih radnika, načina vođenja i korištenja odgovarajuće medicinske dokumentacije i evidencije u području krvi, krvnih pripravaka, tkiva i stanica te medicinske oplodnje; organizira i provodi inspekcijski nadzor u području nadležnosti; izrađuje izvješća o izvršenim nadzorima i vodi propisane očevidnike; daje mišljenje o ispunjavanju uvjeta pripisanih zakonodavstvom iz područja nadležnosti u postupku davanja odobrenja za obavljanje djelatnosti; sudjeluje u ustrojavanju i upravljanju sustavom kvalitete i unaprjeđenju kvalitete Službe i Sektora; obavlja i druge poslove koje mu povjeri voditelj Službe.

U radno iskustvo na odgovarajućim poslovima uračunava se i vrijeme obavljanja poslova na temelju ugovora o djelu te vrijeme stručnog osposobljavanja bez zasnivanja radnog odnosa u skladu s odredbama članka 48. stavka 4. i 5. Zakona o državnim službenicima („Narodne novine“, broj 92/05, 107/07, 27/08, 49/11, 150/11, 34/12, 49/12, 37/13 i 38/13 u daljnjem tekstu Zakona).

Pored navedenih uvjeta kandidati moraju ispunjavati i opće uvjete za prijam u državnu službu koji su propisani odredbom članka 48. Zakona.

U državnu službu ne može biti primljena osoba za čiji prijam postoje zapreke iz članka 49. Zakona.

U državnu službu osobe se primaju na određeno vrijeme uz obvezni probni rad u trajanju od dva mjeseca.

Na oglas se mogu javiti osobe oba spola.

Kako bi se izvršio odabir kandidata/kinje za obavljanje poslova radnog mjesta objavljenih u oglasu koji ispunjavaju formalne uvjete propisane oglasom provest će se testiranje-provjerom kroz upitnik i intervju.

Kandidati/kinje će biti obaviješteni/e o mjestu i danu kada će pristupiti ispunjavanju upitnika objavom na web stranici Ministarstva zdravlja www.miz.hr, najmanje 5 dana prije dana određenog za ispunjavanje upitnika.

Za kandidata/kinju koji ne pristupi ispunjavanju upitnika smatrat će se da je povukao prijavu na oglas.

Podaci o plaći radnog mjesta mogu se naći u Zakonu i Uredbi o nazivima radnih mjesta i koeficijentima složenosti poslova u državnoj službi („Narodne novine“, br. 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 109/07, 58/08, 32/09, 140/09, 21/10, 38/10, 113/10, 22/11,142/11, 31/12, 49/12, 60/12, 65/12, 78/12, 82/12, 100/12, 124/12, 140/12, 16/13, 25/13 i 52/13).

Natjecati se mogu i kandidati koji nemaju položen državni stručni ispit, uz obvezu da ga, ako zadovolje na probnom radu, sukladno članku 56. Zakona, polože najkasnije u roku od 6 mjeseci od isteka probnog rada.

Uz prijavu na oglas kandidati su dužni priložiti:

1. životopis,

2. presliku domovnice,

3. presliku radne knjižice u svrhu dokazivanja radnog iskustva na odgovarajućim

 poslovima,

4. presliku diplome,

5. uvjerenje nadležnog suda da se protiv podnositelja prijave ne vodi kazneni postupak, ne

 starije od 6 mjeseci

6. presliku svjedodžbe o položenom državnom stručnom ispitu (za kandidate koji imaju

 položen državni stručni ispit)

**Kandidati u zamolbi trebaju navesti redni broj i naziv radnog mjesta za koje podnose zamolbu. Zamolba u kojoj neće biti navedeni traženi podatci smatrat će se nepotpunom**.

Osoba koja ostvaruje pravo prednosti pri zapošljavanju dužna je uz prijavu na oglas pozvati se na to pravo i ima prednost u odnosu na ostale kandidate samo pod jednakim uvjetima.

Na pravo prednosti pri zapošljavanju mogu se pozvati osobe sukladno odredbi članka 35. Zakona o pravima hrvatskih branitelja iz Domovinskog rata i članova njihovih obitelji („Narodne novine“, broj 174/04, 92/05, 2/07, 107/07, 65/09, 137/09, 146/10 i 55/11), koje su dužne pored dokaza o ispunjavanju traženih uvjeta priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, te dokaz da je nezaposlena.

Kandidat koji se poziva na pravo prednosti sukladno odredbi članka 10. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 143/02 i 33/05), dužan je priložiti pored dokaza o ispunjavanju traženih uvjeta rješenje o utvrđenom invaliditetu odnosno drugi dokaz iz kojeg je vidljivo spomenuto pravo.

Kandidat koji se poziva na pravo prednosti pri zapošljavanju sukladno odredbi članka 48f. Zakona o zaštiti civilnih i vojnih invalida rata („Narodne novine“, broj 33/92., 77/92., 27/93., 58/93., 2/94., 108/95., 108/96., 82/01 i 103/03), dužan je priložiti pored dokaza o ispunjavanju traženih uvjeta rješenje odnosno potvrdu iz koje je vidljivo spomenuto pravo.

Pripadnici nacionalnih manjina imaju pravo pozvati se na prednost pri zapošljavanju temeljem članka 22. Ustavnog zakona o pravima nacionalnih manjina („Narodne novine“, broj 155/02, 47/10 - Odluka Ustavnog suda Republike Hrvatske, 80/10 i 93/11), bez obveze dostavljanja dokaza o statusu pripadnika nacionalnoj manjini.

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o rasporedu.

Prijave s potrebnom dokumentacijom podnose se u roku **8 dana** od dana objave oglasa na web-stranici Ministarstva uprave, na adresu: Ministarstvo zdravlja, Zagreb, Ksaver 200a, s naznakom «**Za oglas**».

Ovaj oglas objavit će se i na web stranici Ministarstva zdravlja Republike Hrvatske [www.miz.hr](http://www.miz.hr), odnosno [www.zdravlje.hr](http://www.zdravlje.hr) i web stranici Hrvatskog zavoda za zapošljavanje [www.hzz.hr](http://www.hzz.hr).

Kandidatom prijavljenim na oglas smatrat će se samo osoba koja podnese pravovremenu i urednu prijavu te koja ispunjava formalne uvjete iz oglasa.

O rezultatima izbora kandidati/kinje će biti obaviješteni dostavom rješenja o prijmu u državnu službu izabranog kandidata.

 MINISTAR

 prof. dr. sc. Rajko Ostojić, dr. med.